–zahrnúť financovanie nového posilnenia európskeho obranného priemyslu prostredníctvom aktu o spoločnom obstarávaní (EDIRPA), ktorým sa majú riešiť najnaliehavejšie a najkritickejšie nedostatky v oblasti obrany podporou spolupráce členských štátov v oblasti spoločného obstarávania, a to vo výške 83 mil. EUR z rezervy v okruhu 5,

Účelom návrhu opravného rozpočtu (NOR) č. 5 na rok 2022 je aktualizovať výdavkovú a príjmovú stranu rozpočtu s cieľom:

–Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

So zreteľom na

–predsunúť financovanie mechanizmu Únie v oblasti civilnej ochrany (UCPM) a posilniť tento mechanizmus s cieľom pokračovať v poskytovaní materiálnej pomoci Ukrajine. Okrem toho sa prenajmú vrtuľníky a iné ľahké lietadlá s cieľom zvýšiť pripravenosť Únie na letecké hasenie požiarov v roku 2023 a urýchli sa obstarávanie stálych leteckých kapacít. Na tento účel Komisia navrhuje využiť celú zostávajúcu rezervu v podokruhu 2b (130,8 mil. EUR), ako aj niektoré nevyužité rozpočtové prostriedky Európskej agentúry pre lieky (EMA) a Európskej prokuratúry (EPPO) (spolu 7,8 mil. EUR),

–posilniť príspevok EÚ pre Európske monitorovacie centrum pre drogy a drogovú závislosť (EMCDDA) o sumu 0,7 mil. z rezervy v okruhu 5 s cieľom zabrániť operačným ťažkostiam,

–posilniť administratívne výdavky a dôchodky v okruhu 7 o 163 mil. EUR v dôsledku vysokej inflácie a rýchlo rastúcich cien energií,

–znížiť úroveň platobných rozpočtových prostriedkov pre Európsky poľnohospodársky fond pre rozvoj vidieka (EPFRV) o 775 mil. EUR a pre EU4Health o 129,2 mil. EUR. Tieto sumy nemohli byť zahrnuté do prerozdelení navrhovaných v rámci globálneho presunu (DEC č. 16/2022), ktorý bol predložený Parlamentu a Rade 5. októbra,

–vzhľadom na oneskorenie pri schvaľovaní nového mandátu iniciatívy „ReFuelEU Aviation“ pre Európsku agentúru pre bezpečnosť letectva (EASA) sa navrhuje vrátiť zodpovedajúcu sumu z rezervy do riadka Nástroj na prepájanie Európy – Doprava, z ktorého bola kompenzovaná,

–aktualizovať odhady tradičných vlastných zdrojov (TVZ) a zohľadniť vplyv rozdielov vo výmenných kurzoch.

Celkový čistý vplyv tohto NOR na výdavky predstavuje zvýšenie o 447,5 mil. EUR vo viazaných rozpočtových prostriedkoch a zníženie o 741,1 mil. EUR v platobných rozpočtových prostriedkoch.

Celkovým vplyvom na strane príjmov je čisté zníženie príspevkov založených na HND o 3 779 mil. EUR.

2. Posilnenie európskeho obranného priemyslu prostredníctvom aktu o spoločnom obstarávaní (EDIRPA)

Vojenská agresia Ruska voči Ukrajine dramaticky zdôraznila potrebu prispôsobiť európsku obrannú technologickú a priemyselnú základňu (EDTIB) štrukturálnym zmenám a zintenzívniť spoluprácu medzi členskými štátmi pri obstarávaniach v oblasti obrany. Na riešenie najnaliehavejších a najkritickejších nedostatkov v oblasti obrany Komisia navrhla zriadiť špecializovaný krátkodobý nástroj pod názvom posilnenie európskeho obranného priemyslu prostredníctvom aktu o spoločnom obstarávaní, ktorého finančné krytie na obdobie 2022 až 2024 predstavuje 500 mil. EUR. Finančná podpora EÚ, ktorá bude k dispozícii vďaka tomuto novému nástroju, by mala stimulovať kooperatívne obstarávanie v oblasti obrany zahŕňajúce viacero členských štátov, mala by byť prínosom pre EDTIB a zároveň by prostredníctvom bezpečnosti dodávok a zvýšenej interoperability mala zabezpečiť akcieschopnosť ozbrojených síl členských štátov.

V súlade s legislatívnym finančným výkazom pripojeným k návrhu Komisie sa v tomto NOR navrhuje vytvoriť osobitný rozpočtový riadok pre operačné výdavky a prideliť do rezervy 83 mil. EUR vo viazaných rozpočtových prostriedkoch zo zostávajúcej nepridelenej rezervy v rámci stropu výdavkov okruhu 5 (Bezpečnosť a obrana) v roku 2022. V porovnaní s legislatívnym finančným výkazom pripojeným k návrhu Komisie sa navrhuje zahrnúť sumu vo výške približne 0,7 mil. EUR do roku 2023, aby sa ponechal priestor na potrebné posilnenie EMCDDA v roku 2022 z dostupnej rezervy v rámci okruhu 5. Vzhľadom na čas potrebný na začatie operácií budú platobné potreby krátkodobého nástroja v oblasti obrany nasledovať v roku 2023 a v ďalších rokoch. Súvisiace zmeny poznámok k rozpočtu sú uvedené v prílohe k rozpočtu.

v EUR Rozpočtový riadok Názov Viazané rozpočtové prostriedky Platobné rozpočtové prostriedky Oddiel III – Komisia 13 06 01 Krátkodobý nástroj pre spoločné obstarávanie v oblasti obrany p.m. p.m. 30 02 02 Diferencované rozpočtové prostriedky (rezerva pre rozpočtový riadok 13 06 01) 82 972 301 p.m. Spolu 82 972 301 p.m.

3. Potraviny a krmivá

Zo zložky Potravinový reťazec v rámci Programu pre jednotný trh sa financujú štrukturálne eradikačné opatrenia, ako aj núdzové opatrenia na boj proti výskytu ohnísk chorôb zvierat alebo škodcov rastlín, v prípade ktorých sa z uvedenej zložky spolufinancujú oprávnené náklady na opatrenia prijaté členskými štátmi. Po opakovanom výskyte závažných ohnísk vysokopatogénnej aviárnej influenzy a afrického moru ošípaných v členských štátoch musí Komisia refundovať členským štátom výdavky, ktoré im už vznikli v rokoch 2019 a 2020. Celkové náklady predstavujú takmer 190 mil. EUR, z ktorých približne polovica už bola vyplatená prostredníctvom predbežného financovania. Vzhľadom na rozsah potrieb, ktoré sa týkajú aj nedávnych ohnísk, je rozpočet na núdzové opatrenia na rok 2022 vo výške 19 mil. EUR do veľkej miery nedostatočný.

V tejto súvislosti sa s cieľom dodržať právne záväzky voči členským štátom vyplývajúce z už podpísaných rozhodnutí o grante navrhuje posilniť finančné prostriedky dostupné na núdzové opatrenia v rozpočte na rok 2022 o 73,8 mil. EUR. V okruhu 1 (Jednotný trh, inovácie a digitálna ekonomika) boli identifikované dva zdroje prerozdelenia v celkovej výške 3,8 mil. EUR, ktoré vznikli v dôsledku vyšších príjmov z poplatkov pre Európsku chemickú agentúru (ECHA), než sa očakávalo, a úspor v rámci prostriedkov pre Európsky orgán pre cenné papiere a trhy (ESMA). Komisia preto navrhuje financovať sumu 70 mil. EUR z nepridelenej rezervy v rámci výdavkového stropu okruhu 1. Odhaduje sa, že platobné rozpočtové prostriedky, ktoré sú v súčasnosti k dispozícii v rozpočte na rok 2022, sú primerané.

v EUR Rozpočtový riadok Názov Viazané rozpočtové prostriedky Platobné rozpočtové prostriedky Oddiel III – Komisia 03 02 06 Prispievanie k vysokej úrovni zdravia a dobrých podmienok ľudí, zvierat a rastlín 73 797 689 0 03 10 01 01 Európska chemická agentúra — Právne predpisy v oblasti chemických látok - 2 500 000 0 03 10 01 02 Európska chemická agentúra — Činnosti v oblasti právnych predpisov o biocídoch - 1 000 000 0 03 10 04 Európsky orgán pre cenné papiere a trhy (ESMA) - 297 689 0 Spolu 70 000 000 0

4. Posilnenie reakčnej kapacity na boj proti lesným požiarom v rámci mechanizmu Únie v oblasti civilnej ochrany